b'\n_START_ARTICLE_\nStu Bickel\n_START_SECTION_\nUra\n_START_PARAGRAPH_\n2. hein\xc3\xa4kuuta 2008 Anaheim Ducks hankki Bickelin itselleen kolmivuotisella sopimuksella vapaiden pelaajien markkinoilta. Kaudella 2010-2011 23. marraskuuta 2010 Ducks vaihtoi Bickelin New York Rangersin puolustaja Nigel Williamsiin. Aloitettuaan kauden 2011-2012 farmijoukkue Connecticut Whalessa, Bickel nostettiin 18. joulukuuta 2011 Rangersin NHL-kokoonpanoon. H\xc3\xa4n debytoi joulukuun 20. p\xc3\xa4iv\xc3\xa4n\xc3\xa4 Prudential Centeriss\xc3\xa4 New Jersey Devilsi\xc3\xa4 vastaan. H\xc3\xa4n sai ottelussa my\xc3\xb6s heti ensimm\xc3\xa4isen tehopisteens\xc3\xa4 sy\xc3\xb6tt\xc3\xb6pisteen muodossa._NEWLINE_1. hein\xc3\xa4kuuta 2012 Rangers jatkoi Bickelin sopimusta kahdella vuodella. Ty\xc3\xb6sulun loputtua kaudella 2012-2013 Bickel aloitti Rangersissa, jossa pelasi 16 ottelua, ennen kuin h\xc3\xa4net asetettiin waiver -listalle. H\xc3\xa4n pelasi kaksivuotisen sopimuksensa loppuun asti farmissa Connecticut Whalessa ja Hartford Wolf Packissa._NEWLINE_1. hein\xc3\xa4kuuta 2014 Bickel siirtyi vuoden mittaisella kaksisuuntaisella sopimuksella Minnesota Wildiin.'